CELEX: 62019CA0129
Language: sl
Date: 2020-07-16 00:00:00
Title: Zadeva C-129/19: Sodba Sodišča (veliki senat) z dne 16. julija 2020 (predlog za sprejetje predhodne odločbe Corte suprema di cassazione – Italija) – Presidenza del Consiglio dei Ministri/BV (Predhodno odločanje – Direktiva 2004/80/ES – Člen 12(2) – Nacionalne sheme odškodnin žrtvam nasilnih naklepnih kaznivih dejanj, ki zagotavljajo pošteno in primerno odškodnino – Področje uporabe – Žrtve, ki prebivajo na ozemlju države članice, v kateri je bilo storjeno nasilno naklepno kaznivo dejanje – Obveznost, da se za te žrtve zagotovi uporaba nacionalne sheme odškodnin – Pojem „poštena in primerna odškodnina“ – Odgovornost držav članic v primeru kršitve prava Unije)

7.9.2020   
            
            
               SL
            
            
               Uradni list Evropske unije
            
            
               C 297/13
            
         
      Sodba Sodišča (veliki senat) z dne 16. julija 2020 (predlog za sprejetje predhodne odločbe Corte suprema di cassazione – Italija) – Presidenza del Consiglio dei Ministri/BV
      (Zadeva C-129/19) (1)
      
      (Predhodno odločanje - Direktiva 2004/80/ES - Člen 12(2) - Nacionalne sheme odškodnin žrtvam nasilnih naklepnih kaznivih dejanj, ki zagotavljajo pošteno in primerno odškodnino - Področje uporabe - Žrtve, ki prebivajo na ozemlju države članice, v kateri je bilo storjeno nasilno naklepno kaznivo dejanje - Obveznost, da se za te žrtve zagotovi uporaba nacionalne sheme odškodnin - Pojem „poštena in primerna odškodnina“ - Odgovornost držav članic v primeru kršitve prava Unije)
      (2020/C 297/17)
      Jezik postopka: italijanščina
      
         Predložitveno sodišče
      
      Corte suprema di cassazione
      
         Stranke v postopku v glavni stvari
      
      
         Tožeča stranka: Presidenza del Consiglio dei Ministri
      
         Tožena stranka: BV
      
         Ob udeležbi: Procura della Repubblica di Torino
      
         Izrek
      
      
                  1.
               
               
                  Pravo Unije je treba razlagati tako, da se ureditev nepogodbene odgovornosti države članice za škodo, povzročeno s kršitvijo tega prava, ker ta država članica ni pravočasno prenesla člena 12(2) Direktive Sveta 2004/80/ES z dne 29. aprila 2004 o odškodnini žrtvam kaznivih dejanj, uporablja za žrtve, ki prebivajo v navedeni državi članici in na ozemlju katere je bilo storjeno nasilno naklepno kaznivo dejanje.
               
            
                  2.
               
               
                  Člen 12(2) Direktive 2004/80 je treba razlagati tako, da pavšalne odškodnine, dodeljene žrtvam spolnega nasilja iz naslova nacionalne sheme odškodnin žrtvam nasilnih naklepnih kaznivih dejanj, ni mogoče šteti za „pošteno in primerno“ v smislu te določbe, če je določena brez upoštevanja teže posledic storjenega kaznivega dejanja za žrtve in torej ne pomeni ustreznega prispevka k povrnitvi utrpljene premoženjske in nepremoženjske škode.
               
            
         (1)  UL C 182, 27.5.2019.